text: इस योजना के लिए आईआरसीटीसी ने 3 बीमा कंपनियों रॉयल सुंदरम जनरल इंश्योरेंस कंपनी लिमिटेड, श्रीराम जनरल इंश्योरेंस कंपनी और आईसीआईसीआई लोम्बार्ड जनरल इंश्योरेंस कंपनी लिमिटेड के साथ करार किया है। यात्री इन तीन कंपनियों में से एक से बीमा पॉलिसी खरीदते हैं, न कि आईआरसीटीसी से। इसलिए, सभी दावों को बीमा कंपनी की तरफ निर्देशित किया जाना चाहिए। टिकट बुक करने और ट्रैवेल इंश्योरेंस खरीदने के बाद पॉलिसी दस्तावेज बीमाकर्ता कंपनी द्वारा ईमेल आईडी पर भेजा जाता है। यहां यह ध्यान रखना महत्वपूर्ण है कि यात्री को संबंधित बीमा कंपनी की वेबसाइट पर नामांकन विवरण भरना होगा। यदि वे ऐसा नहीं करते हैं तो दावे के मामले में निपटारा कानूनी वारिस के साथ किया जाएगा।